**ERASMUS+ STRUČNA PRAKSA 2015/16 – TREĆI KRUG**

**Dokumentacija za prijavu na Natječaj za Erasmus+ stručnu praksu u 2015/16 (treći krug) – pojašnjenja:**

Prijavi je potrebno priložiti:

a. Izjavu suglasnosti ECTS koordinatora matičnog fakulteta ili akademije s predloženom stručnom praksom, **- potpisuju odsječki i fakultetski ECTS koordinator (popis koordinatora nalazi se u prilogu)**

b. prijepis dosad položenih ispita i ocjena te ostvarenih ECTS bodova ovjeren u studentskoj službi matičnoga fakulteta ili akademije (na hrvatskom jeziku) i potvrdu o upisanom semestru – potvrda se izdaje iz ISVU-sustava –**studenti se trebaju javiti u Studentsku službu Diani Korać**

c. životopis na hrvatskom jeziku (na Europass obrascu, dostupnom na http://europass.cedefop.europa.eu/en/documents/curriculum-vitae) ;

d. motivacijsko pismo na hrvatskom jeziku koje uključuje i opis plana aktivnosti (do 400 riječi);

e. Acceptance Confirmation – potvrda strane ustanove o prihvaćanju studenta na Erasmus+ stručnu praksu (na zadanom obrascu; prihvaća se sken odnosno preslika);

f. dokaz o znanju jezika zemlje u koju ide, odnosno jezika na kojem će obavljati praksu. Uvjet je minimalno B1 stupanj znanja po Zajedničkom europskom referentnom okviru za jezike (CEFR) (stupanj znanja mora biti naveden na potvrdi). Detaljne upute koje se potvrde prihvaćaju pročitati u Dodatku br. I. ovog Natječaja.

g. za studente s invaliditetom – potvrdu ovlaštene ustanove iz koje se vidi stupanj invaliditeta